Ing. **Jaroslav Kmeť**  (\* 12. august 1971, Humenné) ( † 31. január 2024, Macov) bol slovenský manažér, odborník v oblasti informačných technológií a bývalý štátny tajomník Ministerstva dopravy Slovenskej republiky.

Pracovná kariéra
----------------

Jaroslav Kmeť v roku 1994 absolvoval inžinierske štúdium na Agronomickej fakulte Slovenskej poľnohospodárskej univerzity (SPU) v Nitre. V rámci profesionálneho pôsobenia zastával viaceré manažérske posty - pracoval napríklad ako manažér pre public sector a healthcare  v spoločnosti Hewlett-Packard pre región strednej a východnej Európy, Ruska a bývalých krajín ZSSR. Bol regionálnym riaditeľom a konateľom spoločnosti Computer Sciences Corporation pre Slovensko, Česko, Poľsko, Maďarsko a Rumunsko. Ako generálny riaditeľ tiež viedol Oracle Slovensko. Má skúsenosti v oblasti krízového riadenia, transformácie spoločnosti, obchodu a marketingu. V roku 2018 prijal ponuku ísť pracovať do štátnej správy ako generálny riaditeľ sekcie IT verejnej správy na Úrade podpredsedu vlády SR pre investície a informatizáciu (súčasné Ministerstve investícií, regionálneho rozvoja a informatizácie Slovenskej republiky). Druhého apríla 2020 vláda Slovenskej republiky na návrh ministra Andreja Doležala vymenovala Jaroslava Kmeťa za štátneho tajomníka Ministerstva dopravy Slovenskej republiky. Na ministerstve pôsobill vo funkcii štátneho tajomníka do 25. októbra 2023. Venoval sa cestnej a železničnej doprave, elektronickým a poštovým službám.

Nádej pre kone a ľudí
---------------------

V roku 2014 založil Jaroslav Kmeť spolu s manželkou Lenkou Kmeťovou občianske združenie *Nádej pre kone a ľudí* s cieľom zvýšiť povedomie o nedostatočnej legislatívnej ochrane koní a pomôcť tak týraným, zanedbaným a zneužívaným koňom. V januári 2021 tento azyl pre kone, ktorí manželia prevádzkujú na svojej súkromnej farme, poskytoval útočisko trinástim koňom a jednému poníkovi. Lenka Kmeťová, ktorá momentálne občianske združenie *Nádej pre kone a ľudí* vedie sa aktívne podieľa na boji za práva zvierat, v priebehu rokov sa jej podarilo zachrániť a následne umiestniť do dobrých podmienok desiatky koní aj iných zvierat.

Osobný život
------------

Jaroslav Kmeť má po otcovi Jaroslavovi Kmeťovi staršom rusínske korene a po mame Márii Kmeťovej, ktorá bola narodená v roku 1949, bulharské korene. Má dvoch súrodencov, sestru Eriku a brata Vladimíra. V roku 1997 si vzal za manželku Lenku Kmeťovú, s ktorou založil neziskovú organizáciu *Nádej pre kone a ľudí*. Jaroslav Kmeť je vegetarián a amatérsky bežec.

Referencie
----------

1. ↑   *Štátny tajomník - Ing. Jaroslav Kmeť* [online]. Ministerstvo dopravy a výstavby Slovenskej republiky, [cit. 2021-01-18]. Dostupné online.
2. ↑  KOSNO, Lukáš. *Doterajší šéf verejného IT sa stal štátnym tajomníkom rezortu dopravy. Zmenu práve schválila vláda* [online]. živé.sk, 2020-04-02, [cit. 2021-01-18]. Dostupné online.
3. ↑  TOUCHIT, redakcia. *Novým riaditeľom spoločnosti Oracle Slovensko sa stal Jaroslav Kmeť (45 rokov).* [online]. Bratislava: Touchit, 2017-07-13, [cit. 2017-07-13]. Dostupné online.
4. ↑  MIRRI, MIRRI. *CIO club pod vedením garanta štátneho IT Jaroslava Kmeťa riešil, ako odbremeniť občanov od byrokracie* [online]. MIRRI: none, 2019-04-10, [cit. 2019-04-10]. Dostupné online.
5. ↑  KMEŤ, Jaroslav. *Správa o činnosti za roky 2020-2023, stav k 30.9.2023* [online]. MD SR: none, 2023-09-30, [cit. 2023-09-30]. Dostupné online.
6. ↑  PACIGOVÁ, Dominika. *Manželia Kmeťovci založili farmu, kde sa starajú o týrané a zanedbané zvieratá, ktoré boli v zúboženom stave* [online]. MACOV: Dobré noviny, 2019-12-07, [cit. 2021-01-18]. Dostupné online.
7. ↑  KMEŤ, Jaroslav. *Vegetariánstvo je zdravý životný štýl* [online]. MACOV: Petis Press, 2023-01-04, [cit. 2023-01-04]. Dostupné online.
8. ↑  OTRIOVÁ, Jana. *Štátny tajomník Jaroslav Kmeť je vášnivý bežec a chovateľ koní* [online]. Humenné: Petis Press, 2020-05-13, [cit. 2020-05-13]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Jaroslav Kmeť**

Externé odkazy
--------------

* SITA - osobnosti - Jaroslav Kmeť
* LinkedIn - stránka Jaroslava Kmeťa
* Facebook - stránka Jaroslava Kmeťa
* Instagram - stránka Jaroslava Kmeťa
* Nádej pre kone a ľudí